Արդեն քանի օր էր, ես աշխատանքի էի գնում, իսկ նա չկար: Փոխարենը մեր հարևան Նազիկին էի տեսնում փողոցներում, տարբեր մեքենաների մեջ: Գոնե այն խորհրդավորի հեռախոսի համարն ունենայի: Լույսը նոր էր բացվել, ես արագ դուրս եկա տնից: Հասա շենքի մոտ, հասա դռանը: Մինչև վստահությունս կհավաքեի ու կթակեի դուռը, կինը բացեց դուռն ու գրկեց ինձ: Ներս մտա: Մեր հարևան Նազիկը արդեն կնոջ տանն էր: Նա չզարմացավ ինձ տեսնելով: Ես զամացա ու մտքումս համաձայնեցի, որ այս կանայք իրար հետ են աշխատում: Նազիկն անցավ մյուս սենյակ: Մենք կրկին թեյ էինք խմում ու լուռ ծխում: Նախորդ օրը նկատել էի, որ կա մի սենյակ, որի դուռը կինը փակ էր պահում: Այսօր այդ սենյակի դռան վրա փական նկատեցի: Անհամեստություն արեցի: